รัฐบาลไทย-ข่าวทำเนียบรัฐบาล-มหาดไทยคัดเลือกอำเภอนำร่อง “บำบัดทุกข์ บำรุงสุข” แบบบูรณาการ และสร้างนักขับเคลื่อนยุทธศาสตร์นำการเปลี่ยนแปลง กระทรวงมหาดไทย ในพื้นที่ 17 จังหวัดภาคเหนือ
วันพุธที่ 8 มิถุนายน 2565
มหาดไทยคัดเลือกอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย ในพื้นที่ 17 จังหวัดภาคเหนือ
มหาดไทยคัดเลือกอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย ในพื้นที่ 17 จังหวัดภาคเหนือ
วันนี้ (8 มิ.ย. 65) นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายชัยวัฒน์ ชื่นโกสุม รองปลัดกระทรวงมหาดไทย เป็นประธานการประชุมคณะทํางานเฉพาะกิจเพื่อขับเคลื่อนโครงการอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย พร้อมด้วย รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายทวี เสริมภักดีกุล รองอธิบดีกรมส่งเสริมการปกครองท้องถิ่น ผู้อํานวยการสํานักบริหารการปกครองท้องที่ กรมการปกครอง ผู้อํานวยการสํานักพัฒนาและส่งเสริมการบริหารราชการจังหวัด ผู้แทนส่วนราชการและหน่วยงานในสังกัดกระทรวงมหาดไทย ผู้แทนสถาบันดํารงราชานุภาพ และเจ้าหน้าที่ที่เกี่ยวข้องเข้าร่วมประชุม ณ ห้องประชุมสํานักตรวจราชการและเรื่องราวร้องทุกข์ ชั้น 5 อาคารดํารงราชานุภาพ สํานักงานปลัดกระทรวงมหาดไทย
.
นายชัยวัฒน์ ชื่นโกสุม รองปลัดกระทรวงมหาดไทย เปิดเผยว่า กระทรวงมหาดไทยได้ประชาสัมพันธ์ให้นายอําเภอทั้ง 878 อําเภอทั่วประเทศ ร่วมส่งผลงานเข้าร่วมโครงการอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย โดยให้อําเภอที่สนใจสมัครเข้าร่วมโครงการจัดทําคลิปวีดิโอแนะนําอําเภอและทีมอําเภอ พร้อมนําเสนอให้เห็นถึงความตั้งใจเข้าร่วมโครงการความยาวไม่เกิน 3 นาที ภายในวันที่ 3 มิถุนายน 2565 ที่ผ่านมา และให้สํานักงานจังหวัดและที่ทําการปกครองจังหวัดร่วมกันกลั่นกรองความเหมาะสม และส่งผลงานมายังคณะกรรมการอํานวยการโครงการอําเภอนําร่องฯ เพื่อพิจารณาคัดเลือกในลําดับต่อไป
.
นายชัยวัฒน์ ชื่นโกสุม รองปลัดกระทรวงมหาดไทย กล่าวว่า คณะทํางานเฉพาะกิจเพื่อขับเคลื่อนโครงการอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย ได้กําหนดหลักเกณฑ์ วิธีการคัดเลือกที่เป็นมาตรฐานเดียวกัน โดยมีหลักเกณฑ์ในการพิจารณา ได้แก่ 1) นายอําเภอที่สมัครเข้ารับการคัดเลือกจะต้องมีความสมัครใจ มีจิตสาธารณะ มีความมุ่งมั่นตั้งใจที่จะพัฒนาและแก้ไขปัญหาความเดือดร้อนของประชาชนในพื้นที่ 2) วิสัยทัศน์ ทัศนคติในการทํางานเพื่อนําการเปลี่ยนแปลง ความสามารถด้านการบูรณาการและการบริหารจัดการในพื้นที่ มีความเป็นผู้นําสูง และมีความสามารถในการสื่อสารสังคมที่ดี 3) ประวัติการรับราชการ 4) แรงบันดาลใจในการขับเคลื่อนงานในพื้นที่ที่นําเสนอผ่านคลิปวีดิโอแนะนําอําเภอและทีมอําเภอ และ 5) หลักเกณฑ์อื่น ๆ ตามที่คณะกรรมการอํานวยการโครงการฯ พิจารณาตามความเหมาะสม
.
นายชัยวัฒน์ ชื่นโกสุม รองปลัดกระทรวงมหาดไทย กล่าวเพิ่มเติมว่า สําหรับวันนี้เป็นการพิจารณาคัดเลือกอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย ในพื้นที่ภาคเหนือ จํานวน 17 จังหวัด มีอําเภอร่วมส่งผลงานทั้งสิ้น 81 อําเภอ โดยดําเนินการคัดเลือกจังหวัดละ 1 อําเภอ ซึ่งผลการคัดเลือก ดังนี้ จังหวัดกําแพงเพชร ได้แก่ อําเภอคลองขลุง จังหวัดเชียงราย ได้แก่ อําเภอเชียงของ จังหวัดเชียงใหม่ ได้แก่ อําเภอแม่อาย จังหวัดตาก ได้แก่ อําเภอวังเจ้า จังหวัดนครสวรรค์ ได้แก่ อําเภอเก้าเลี้ยว จังหวัดน่าน ได้แก่ อําเภอเวียงสา จังหวัดพะเยา ได้แก่ อําเภอแม่ใจ จังหวัดพิจิตร ได้แก่ อําเภอตะพานหิน จังหวัดพิษณุโลก ได้แก่ อําเภอเมืองพิษณุโลก จังหวัดเพชรบูรณ์ ได้แก่ อําเภอศรีเทพ จังหวัดแพร่ ได้แก่ อําเภอเมืองแพร่ จังหวัดแม่ฮ่องสอน ได้แก่ อําเภอเมืองแม่ฮ่องสอน จังหวัดลําปาง ได้แก่ อําเภอเมืองลําปาง จังหวัดลําพูน ได้แก่ อําเภอเมืองลําพูน จังหวัดสุโขทัย ได้แก่ อําเภอศรีสัชนาลัย จังหวัดอุตรดิตถ์ ได้แก่ อําเภอพิชัย และจังหวัดอุทัยธานี ได้แก่ อําเภอเมืองอุทัยธานี สําหรับการพิจารณาคัดเลือกอําเภอนําร่องฯ ในภาคอื่น ๆ คณะทํางานเฉพาะกิจฯ จะได้ดําเนินการคัดเลือกในวันที่ 15 มิถุนายน 2565 นี้ ให้ครบทั้ง 76 จังหวัด
https://youtu.be/izvGq6woi0I